**Rhifyn 20 – Newyddion o amgylch y byd**

Mae newyddion diweddaraf y rhifyn hwn yn canolbwyntio ar Gwpan y Byd FIFA 2014 a Gemau Olympaidd 2016 ym Mrasil.

|  |  |
| --- | --- |
| **3 Mawrth 2013 - Heddlu Brasil yn symud er mwyn lleihau troseddu yn ardaloedd tlotaf Rio**Gyda chefnogaeth byddin, hofrenyddion a cherbydau arfog symudodd heddlu Brasil i mewn i *favelas* ger maes awyr rhyngwladol Rio de Janeiro. Roedd dros 1,300 o bersonél diogelwch yn rhan o’r symud.Mae’n rhan o strategaeth i gymryd rheolaeth o ardaloedd tlawd Rio ac atal criwiau delio cyffuriau cyn Cwpan y Byd y flwyddyn nesaf a’r Gemau Olympaidd yn 2016.Mae meddiannu’r *favelas* yn rhan o gynllun i ddiogelu mynediad i ac o faes awyr rhyngwladol Rio. Ers 2008, mae mwy na 30 *favela* wedi’u “tawelu” fel rhan o ymgyrch llywodraethol i wella diogelwch y cyhoedd cyn y bydd y ddinas yn cynnal dau o ddigwyddiadau chwaraeon mwyaf y byd.Mae’r cynllun wedi lleihau’r gyfradd droseddu yn y cymunedau ac o’u cwmpas. Ond mae mwy na 600 *favela* yn y ddinas, ac mae beirniaid wedi dweud mai dim ond yr ardaloedd ger cymdogaethau cyfoethog a fydd yn boblogaidd ymysg twristiaid neu wrth ymyl mannau cyfarfod y Gemau Olympaidd a Chwpan y Byd fydd yn elwa o’r cynllun tawelu hwn.  |  |
| **1 Mawrth 2013 - Swyddi newydd yng Nghymru mewn ffatri Toyota**Dywedodd y cawr ceir, Toyota, ei fod yn creu 70 o swyddi yn un o’i ffatrïoedd injan yn Sir y Fflint er mwyn cyrraedd cynnydd mewn gofynion.Mae ffatri Glannau Dyfrdwy nawr yn gwneud injans i gerbydau sy’n cael eu gwneud ym **Mrasil** ac mae ar fin dechrau cyflenwi rhai i gar newydd sy’n cael ei wneud yn y DU.Mae’r ffatri Gymreig yn cyflogi dros 500 o bobl a hon oedd y ffatri gyntaf tu allan i Japan i adeiladu cerbyd *hybrid* Toyota.  |  |
| **18 Ionawr 2013 – Argyfwng ynni ym Mrasil ynn ystod sychdwr mawr**Deuddeng mlynedd yn ôl, wynebodd Brasiliaid o hyd a lled y wlad ddewis anodd: lleihau faint o ynni oedden nhw’n ei ddefnyddio neu golli eu cyflenwad yn llwyr. Roedd y mesurau llym yn rhan o ymateb y llywodraeth i sychdwr mawr a oedd wedi arwain at ostyngiad mawr yng nghynhyrchiant trydan hydro, prif ffynhonnell ynni Brasil.Mae’r dewis hwnnw yn debygol o’u hwynebu nhw eto heddiw sy’n siŵr o roi cur pen gwleidyddol i Arlywydd y llywodraeth, Dilma Rousseff. Mae argae trydan hydro Brasil, sy’n cynhyrchu 67% o bŵer y wlad, wedi gostwng i lefelau difrifol o isel. Ai canlyniad y datgoedwigo anferthol yn yr Amazonia yw’r trychineb hwn? |  |